ร้านนี้เป็นร้านห้องแถวเล็กๆอยู่เยื้องๆ สน.โคกคราม ที่จอดรถสามารถจอดที่ลานจอดรถฝั่งตรงข้ามได้ จอดใน สน.โคกครามได้ จอดแปะข้างทางแอบๆได้ ตอนกลางวันเป็นร้านอาหารตามสั่งที่แทบจะทำให้ได้ทุกอย่าง เมนูแปลกๆพิสดารก็ยังทำให้ได้ แต่จะมีวัตถุดิบให้รึเปล่าก็อีกเรื่องนึง(ทำข้าวกล่องได้ด้วย) ตอนเย็นเป็นเมนูเสต็ก สลัด สปาเกตตี้
อาหารตามสั่งราคาเริ่มที่ 35 บาท/จาน ปริมาณได้เยอะ อิ่มแน่นอน คุณภาพอาหารดีเกินราคา ความสะอาดได้มาตรฐาน ทั้งจานชามช้อนส้อม และภายในร้าน (ไม่เลี้ยงสัตว์) ร้านเปิดสายแต่ไม่สายเกินไป(9โมงเช้า) เวลาในการรออาหารแต่ละจานอาจต้องใจเย็น แม่ครัวมีคนเดียวทำทุกอย่าง แต่ไม่ผิดหวังที่รอครับ ในละแวกเดียวกันร้านนี้ถือเป็นร้านคุณภาพที่ดีที่สุดในแบบราคาย่อมเยา สามารถมาฝากหิวได้ทุกวันทุกมื้อครับ